laion/Wikipedia-Exotic huggingface dataset:
ינה בירו

ינה בירו (במקור עד 1899 לפקוביץ', בהונגרית: Bíró Jenő;‏ וראנוב, 15 באפריל 1883 – בודפשט, 21 באפריל 1972) היה וטרינר יהודי-הונגרי, מיקרוביולוג, קנדידט (דוקטורט .CSc) למדעי הרפואה (1952). פעילויות מחקריו הרבים והכתיבה והפרסומים שלו הקשורים לייצור חיסונים נגד מחלות בעלי חיים ומגפות הן משמעותיות ביותר ובין הראשונות בהונגריה בתחום המיקרוביולוגיה של החיסונים בווטרינריה. ינה לפקוביץ נולד במשפחה יהודית כבנם של סולומון לפקוביץ ושל קטלין בוכסבאום. הוא השלים את לימודיו בקולג' המלכותי הונגרי הווטרינרי, שם השיג דיפלומה וטרינרית ב-1904. ב-1926 זכה בתואר דוקטור בבקטריולוגיה. בין השנים 1904 ו-1914 עבד כווטרינר בקונסנטמיקלוש. במהלך מלחמת העולם הראשונה עבד בדרגת סֶגֶן כווטרינר ראשי (1814–1916). בשנת 1918, הצטרף למכון לייצור חיסונים בחברת "מעבדה בע"מ" בתור בקטריולוג. מסוף שנות ה-30 פעל במקום עבודה בשם "המכון ההונגרי לייצור חיסונים" (Magyar Oltóanyagtermelő Intézet), ולאחר מכן משנת 1948 ב"פילקסיה – מכון לייצור חיסונים של ממלכתי (Phylaxia Állami Oltóanyagtermelő Intézet). הוא פרש לגמלאות ב-1958, אך נשאר עובד המכון זמן רב לאחר מכן. פעילויות המחקר והכתיבה שלו הקשורות לייצור חיסונים נגד מחלות בעלי חיים מגפות הן משמעותיות ביותר. אשתו הייתה ברטה ויינברגר (1898–1975) לה נישא ב-1919 בבודפשט ב-9 ביולי. הוא הובא למנוחות בבית הקברות היהודי ברחוב קוזמה (1C-11-43). ינה בירו (1972) Journal of Hungarian Veterinarians, 27. שנתון 27, גיליון 10. (דרוש מנוי או הרשמה) Gulyás Pál: Magyar írók élete és munkái – új sorozat I–XIX. Budapest: Magyar Könyvtárosok és Levéltárosok Egyesülete. 1939–1944. 1990–2002, (פאל גויאש: חייהם ויצירותיהם של סופרים הונגרים – סדרה חדשה I-XIX. בודפשט: אגודת הספרנים והארכיונאים ההונגרים. 1939–1944, 1990–2002) Magyar életrajzi lexikon III: כרך משלים (לקסיקון ביוגרפי הונגרי. עורכת ראשית אגנש קניירש). ISBN 963-05-2500-3 ינה בירו, באתר Arcanum ינה בירו, באתר GENi מספריו: הפרקטיקה של הוטרינריה (Az állatorvosi gyakorlat repetitoriuma I-III) 1926 ינה בירו, באתר "Find a Grave" (באנגלית) Az engedélyt tartalmazó BM rendelet száma/évszáma: 88217/1899.Forrás: MNL-OL 30790. mikrofilm 1026. kép 1. karton. Névváltoztatási kimutatások 1899. év 25. oldal 32. sor "Születési bejegyzése a varannói izraelita hitközség születési akv. 19/1883. folyószáma alatt". נבדק ב-2021-02-11. "Elhunyt Bíró Jenő". Magyar Nemzet. 1972-04-25. p. 6. נבדק ב-2021-02-11. "Bíró Jenőné halotti bejegyzése a Budapest XII. kerületi állami halotti akv. 1050/1975. folyószáma alatt". נבדק ב-2021-02-11. "Házasságkötési bejegyzése a Budapest II. kerületi polgári házassági akv. 1371/1919. folyószáma alatt". נבדק ב-2021-02-11. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ינה בירו".
שי חי

שי חי (נולד ב-28 באוגוסט 1983) הוא שחקן, ידוען, מאמן קראטה ישראלי. התפרסם בשל השתתפותו בעונה 7 של תוכנית "האח הגדול". שי גר בהרצליה. הוא התגורר 7 שנים ביפן. שי היה במגמת תיאטרון בתיכון בו הוא למד. הוא הלך ללמוד קראטה ביפן אצל שינג'ו קיוהידה הגיע ללמוד אצלו, לאחר שהיה אלוף ישראל. בהתחלה הוא סירב מספר פעמים ללמד אותו, אבל אחרי כמה זמן נתן לו הזדמנות, והוא ניהל קרב בן שי חי לאלוף אוקינאווה ושי ניצח, ולמד אצלו מספר שנים. בהמשך הפך שי לעוזרו האישי של המאסטר ולימד לצידו מספר שנים. שי הפסיק ללמד קראטה בישראל, אבל הוא מאמן תלמידים באיטליה, ובעת נסיעותיו ליפן ובעצמו מתאמן שם, וקיבל שם את התואר "רנשי". שי חי עשה סמינר של שלום עולמי הוא טוען שכשהוא לימד אנשים קראטה ניסיה להביא אנשים מכל העולם. ב-2010 ניצח באליפות "אוקינאווה" ביפן בקטגוריית הקבוצות. בין תלמידו של שי חי נמנים - לוחם ה UFC נתן לוי, אלוף הקראטה לוצ׳יו מאורינו מאיטליה, מאמן הקראטה אורי אלישר והזמר והשחקן עידן עמדי. ב-2012 הוציא לאור את ספרו ״36 פסגות הרים״ המתאר את עקרונות הקראטה. ב-2015 יצא סרט תיעודי בהפקתו בשם Uechi Ryu the Masters Edition הסרט זכה להצלחה והערכה רבה ביפן ובארצות הברית ב-2016 התפרסם לראשונה כשהשתתף בעונה ה-7 של תוכנית הריאליטי "האח הגדול" ששודרה בערוץ 2. הוא קיבל את הכוח להעמיד להדחה בפומבי לאורך כל העונה. להעמדה להדחה הוא קרא פינת "כל האמת בפרצוף" שהפכה למותג. במהלך העונה הוא זכה לאהדת צופים רבים, אותם הוא כינה "צבא האמת של שי חי". שי פרש באמצע העונה. בהמשך אותה השנה השתתף בתוכנית "יום בחיי" ששודרה בהוט בידור ישראלי. ב-2018 השתתף בעונה השלישית של תוכנית הריאלטי "היחידה" ששודרה ב־HOT3. ב-2019 השתתף שוב באח הגדול, בעונה השלישית של "האח הגדול VIP" ששודרה ברשת 13. בשנת 2024 שיחק בתפקיד ראשי בסדרת הדרמה "אינדל" ששודרה ב־HOT, בה גילם את דמותו של השוטר אלון אדרי. החל מ 2024 שי מופיע כפאנילסט קבוע בתוכניות של רשת 13 שואו טיים ואח לילה ב-2016 כשנכנס לבית האח הגדול סיפר שי כי בילדותו כשהיה בן 6 הוא עבר התעללות, וכתוצאה מזה נשלח ללמוד הגנה עצמית. ב-2018 התחתן עם תניה גרבר שהיה עימה באח הגדול ועימה מנהל עסקי הפקה בעולמות התוכן, הרשתות החברתיות ועריכת הווידאו, הם מייצרים עבור לקוחות עסקיים סרטונים שיהפכו לוויראליים באינסטגרם ובטיקטוק. שי הוא אב לשלושה ילדה אחת מתניה ושני הילדים הם מנישואים קודמים. ב-2024 סיפר בכתבה באתר "אייס" שהוא קיבל איומים על חייו בגלל הדמות שמגלם בסדרה "אינדל". שי חי, ברשת החברתית אינסטגרם שי חי, ברשת החברתית פייסבוק שי חי, במיזם "אישים" לתיעוד היצירה הישראלית שי חי, במסד הנתונים הקולנועיים IMDb (באנגלית) שי חי, במאגר הידע העברי לקולנוע ישראלי ועולמי "אידיבי" תז שי חי האח גדול 2016, סרטון בערוץ "microvideo2004", באתר יוטיוב (אורך: 03:32) עמי פרידמן, מחוז שי: איך הפך שי חי לשוטר סדיסט, ומה דעתו על "האח הגדול"?, באתר ישראל היום, 4 ביולי 2024 שי חי בסיפור מדהים על החיים, סרטון בערוץ "video big", באתר יוטיוב (אורך: 11:33) ערן סויסה, לאחר שבע שנות זוגיות: שי חי ותניה נפרדו, באתר ישראל היום, 7 באוגוסט 2022 כוכב "האח הגדול" סופג איומים על חייו: "עשית טעות שהרגת אותו", באתר אייס, 1 ביולי 2024
ג'ון סארנו

ג'ון ארנסט סרנו ג'וניור (23 ביוני 1923 - 22 ביוני 2017) היה פרופסור לרפואה שיקומית בבית הספר לרפואה של אוניברסיטת ניו יורק, ורופא מטפל במכון לשיקום במרכז הרפואי של אוניברסיטת ניו יורק. סרנו סיים את בית הספר התיכון ניוטון בגיל 16. הוא חזר על השנה האחרונה וסיים שוב את בית הספר הפרטי הוראס מאן בברונקס. הוא סיים תואר ראשון במכללת קאלאמזו במישיגן בשנת 1943 ומייד עם סיום הלימודים הצטרף לצבא ועבד בבתי חולים שדה באירופה במהלך מלחמת העולם השנייה. עם סיום המלחמה החל ללמוד רפואה בבית הספר לרפואה של אוניברסיטת קולומביה וסיים בשנת 1950 סרנו התחתן עם פני פאט. נולדו להם שלושה ילדים: לינדיאן, לורן ודייוויד. הם התגרשו ב-1966. הוא התחתן בשנית ב-1967, הפעם למרתה למארק, שאותה הכיר במכון רוסק. הייתה להם בת אחת, כריסטינה. תסמונת שריר המתח ההישג הבולט ביותר של סרנו הוא הפיתוח, האבחון והטיפול בתסמונת המתח המיונאורלית (TMS), אשר כיום אינה מקובלת ברפואה המיינסטרים. לדברי סרנו, TMS היא מחלה פסיכוסומטית הגורמת לכאבי גב, צוואר וגפיים כרוניים שאין להם מזור בטיפולים רפואיים סטנדרטיים. הוא כולל מחלות אחרות, כגון בעיות במערכת העיכול, הפרעות דרמטולוגיות ופציעות חוזרות ונשנות הקשורות ל-TMS. סרנו מצהיר כי הוא טיפל בהצלחה ביותר מעשרת אלפים מטופלים במכון רוסק באמצעות התאוריה שלו אשר התבססה על יחס פסיכולוגי ורגשי לכאבם ולתסמינים. התיאוריה של סרנו היא, בחלקה, שהכאב או תסמיני מערכת העיכול הם "הסחת דעת" לא מודעת המסייעת בהדחקה של בעיות רגשיות עמוקות שאינן מודעות. סרנו מאמין שכאשר מטופלים חושבים על מה שעשוי להיות מטריד אותם בתת-מודע שלהם, הם יכולים להביס את האסטרטגיה של מוחותיהם להדחיק את הרגשות החזקים הללו; כאשר רואים את התסמינים כפי שהם, התסמינים אינם משרתים שום מטרה, והם נעלמים. תומכי עבודתו של סרנו שיערו שיש קושי מובנה בביצוע הניסויים הקליניים הדרושים להוכחה או להפריך את האבחנה, מאחר שקשה לערוך ניסויים קליניים במחלות פסיכוסומטיות. אתר האינטרנט הרשמי של ג'ון סארנו (באנגלית) ג'ון סארנו, ברשת החברתית Goodreads ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ג'ון סארנו".
גאוגרפיה של אירלנד

אירלנד היא אי בצפון אירופה, בצפון האוקיינוס האטלנטי. אורכו של האי מגיע עד כ-480 ק"מ בין צפון לדרום, ועד 275 ק"מ בין מזרח למערב. הוא שוכן ליד הקצה המערבי של המדף היבשתי האירופי, חלק מהלוח האירו-אסיאתי. המאפיינים הגאוגרפיים העיקריים של אירלנד כוללים מישורים נמוכים המוקפים בהרי חוף. הפסגה הגבוהה ביותר היא של קרנטול, שגובהה 1,039 מטר מעל פני הים. בקו החוף המערבי ישנם איים רבים וחצאי איים, וכן לשון יבשה ומפרצים, בעוד שהחופים הדרומיים והצפוניים כוללים מספר קטן יותר של פתחי ים משמעותיים, כגון לו פויל (אנ') ו- נמל קורק (אנ'); אף חלק מהאדמה אינו נמצא במרחק של יותר מ-110 ק"מ מהים. אירלנד חולקה מנהלית ל-4 פרובינציות שמאגדות 32 מחוזות, אם כי ההסדרים הנוכחיים, במיוחד בצפון אירלנד, שונים מהמודל המקורי. האי כמעט חצוי על ידי נהר שאנון, אשר בגובה 360.5 ק"מ עם שפך של 102.1 ק"מ, והוא הנהר הארוך ביותר באירלנד. הנהר זורם דרומה ממחוז קאבן והוא יוצר את הגבול בין הפרובינציות קונאכט וליינסטר, ומאוחר יותר מנסטר, ונשפך לאוקיינוס האטלנטי מדרום מערב ללימריק. ישנם מספר אגמים גדולים לאורך נהרות אירלנד, אשר לוך ניי הוא הגדול שבהם. מבחינה פוליטית, האי מורכב מהרפובליקה של אירלנד, עם סמכות שיפוט על כחמש שישיות מהאי, ומצפון אירלנד, המהווה חלק מהממלכה המאוחדת, עם תחום השיפוט על השישית הנותרת. האי ממוקם מערבית לאי של בריטניה הגדולה, והוא שוכן בקווי האורך והרוחב: 53°N 8°W בקירוב. שטחו הכולל של האי הוא 84,421 קמ"ר, והוא מופרד מבריטניה הגדולה על ידי הים האירי. הוא מתוחם בצפון ובדרום בהתאמה על ידי התעלה הצפונית ותעלת סנט ג'ורג', ומיבשת אירופה על ידי הים האירי. אירלנד מהווה את גוש היבשה השני בגודלו באי הבריטי, יחד עם בריטניה הגדולה והאי מאן. לאי יש אקלים אוקיאני ממוזג, מתון ולח, והוא חם יותר משטחי יבשה אחרים באותו קו רוחב בשל מיקומו מול הרוחות באוקיינוס האטלנטי, זרמי האוקיינוס ומחזוריות הים. האי הוא אחד האזורים הכי פחות מיוערים באירופה, אמנם הייעור הולך וגדל, אך יש לו מגזר חקלאי חזק. יש בו מגוון מצומצם של משאבי מינרלים, והיו בו רק שני מצבורי גז עיקריים וללא מרבצי נפט. באי נעשה שימוש פעיל באנרגיה הידרואלקטרית, וחוות רוח מתרחבות; אנרגיית השמש או הגאות והשפל עדיין לא מנוצלת במידה רבה. מדיה וקבצים בנושא גאוגרפיה של אירלנד בוויקישיתוף Ryan, Nicky (28 באוקטובר 2013). "Complex politics or simple geography: Is Ireland part of the British Isles?". TheJournal.ie. נבדק ב-2021-01-26. {{cite web}}: (עזרה) Davies, Alistair; Sinfield, Alan (2000), British Culture of the Postwar: An Introduction to Literature and Society, 1945–1999, Routledge, p. 9, ISBN 978-0-415-12811-7, Many of the Irish dislike the 'British' in 'British Isles', while the Welsh and Scottish are not keen on 'Great Britain'. ... In response to these difficulties, 'Britain and Ireland' is becoming preferred usage although there is a growing trend amounts some critics to refer to Britain and Ireland as 'the archipelago'.
לאון רחלנקו

לאון (הבל) רחלנקו (ברוסית: Леон Гдальевич Рахленко‏; 6 בספטמבר 1907 - 9 במרץ 1986) היה שחקן, במאי תיאטרון ומורה למשחק סובייטי ממוצא יהודי. בשנת 1966 הוא קיבל תואר אמן העם של ברית המועצות. היה לו אח אלכסנדר שהיה שחקן תיאטרון בלנינגרד. הבל (לאוניד, לאון) רחלנקו נולד בשנת 1907 בכפר טרחובקה שבמחוז הומל (אז בתחומי האימפריה הרוסית כיום בבלארוס למשפחה יהודית. בהמשך המשפחה עברה לקלינצי. בקלינצי נולד אחיו הצעיר אלכסנדר שגם היה שחקן תיאטרון. בשנת 1924 רחלנקו התחיל ללמוד משחק בבית ספר לאמנות בלנינגרד וסיים את הלימודים בשנת 1927. בהמשך הוא עבד במספר תיאטראות. בשנת 1929 רחלנקו נכלל בסגל התיאטרון הלאומי על שם יאנקה קופלה במינסק ועבד בו עד לשנת 1981. בשנת 1935 הוא מונה לבמאי תיאטרון. בשנים 1938-1943 הוא היה מנהל אמנותי של התיאטרון. ליד התיאטרון פעל סטודיו ללימוד משחק. בשנים 1956/57 ו-1967/69 רחלנקו היה מנהל אמנותי של הסטודיו. בנוסף לעבודה בתיאטרון רחלנקו הצטלם במספר סרטי קולנוע, רובם צולמו באולפני "בלארוספילם". על פעילותו רחלנקו קיבל מספר עיטורים לרבות עיטור הדגל האדום של העמל 3 פעמים. בשנת 1966 הוענק לו תואר אמן העם של ברית המועצות. אשתו לידיה רז'צקאיה הייתה שחקנית באותו תיאטרון. רחלנקו נפטר בשנת 1986 במינסק ונטמן בבית העלמין בעיר. ביוגרפיה (ברוסית)
ווסטוק K

ווסטוק K (ברוסית: Восток ‏ (8K72K), באנגלית: Vostok K, תרגום: מזרח) היה משגר לוויינים וחלליות מתוצרת ברית המועצות. הוא נוצר כשדרוג של משגר "לונה" שהיה מבוסס של הטיל הבליסטי R-7. המשגר נוצל לשיגור למסלול של חלליות מאוישות "ווסטוק" כחלק מתוכנית ווסטוק (התוכנית המאוישת הראשונה של ברית המועצות) ומספר חלליות לא מאוישות. המשגר כלל שלוש שלבים. כל השיגורים בוצעו מכן שיגור מס' 1 בקוסמודרום בייקונור (כיום בשטח קזחסטן). השיגור הראשון בוצע בשנת 1960. לאחר 425 שניות של טיסה מנוע של השלב האחרון כשל וחללית לא הגיע למסלול. כלבים שהיו בחללית נחתו בכדור הארץ ושרדו. בתחילת 1961 בוצעו עוד שני שיגורים עם כלבים שהסתיימו בהצלחה. ב-12 באפריל 1961 בוצע שיגור חללית מאוישת ווסטוק 1 עם יורי גגרין על הסיפון. זו היה שיגור ראשון של בן אדם לחלל (ארצות הברית הצליחה במשימה מאוחר יותר). בהמשך בוצעו שיגורים מאוישים נוספים במסגרת תוכנית ווסטוק וכולם הסתיימו בהצלחה. המשגר נוצל גם לשיגור מספר חלליות לא מאוישות אך כבר בשנת 1964 הוחלף במשגר מתקדם יותר מדגם ווסטוק 2. מדיה וקבצים בנושא ווסטוק K בוויקישיתוף תיאור המשגר (ברוסית) תיאור המשגר (באנגלית) רשימת שיגורים ערך זה הוא קצרמר בנושא מדעי החלל. אתם מוזמנים לתרום לוויקיפדיה ולהרחיב אותו.
ווסטוק 2 (משגר לוויינים)

ווסטוק 2 (ברוסית: 2 Восток ‏ (8A92), באנגלית: Vostok 2, תרגום: מזרח) היה שדרוג של משגר "ווסטוק K" שהיה מבוסס של הטיל הבליסטי R-7. הוא נוצל לשיגור למסלול של לוויני צילום לצורכי ריגול מסדרה "זניט". המשגר כלל שלושה שלבים. השיגורים בוצעו מכן שיגור מס' 1 ו-31 בקוסמודרום בייקונור (כיום בשטח קזחסטן) ומכן שיגור מס' 41 בקוסמודרום פלסצק. שדרוג המשגר כלל שימוש במנועים משופרם בעלי דחף גבוה יותר. הדבר איפשר לנצל את המשגר לשיגור לוויינים ריגול מסדרה חדשה. השיגור הראשון ב-1 ביוני 1962 הסתיים בכישלון. מתקני כן שיגור נהרסו ונדרש שיפוץ משמעותי שגרם לדחיות של שיגורים מתוכננים. בסך כול בוצוע 45 שיגורים מהם 40 הסתיימו בהצלחה. בשנת 1967 הופסק שימוש במשגר לטובת משגר מדגם "ווסחוד". מדיה וקבצים בנושא ווסטוק 2 בוויקישיתוף תיאור המשגר (ברוסית) תיאור המשגר (באנגלית) רשימת שיגורים ערך זה הוא קצרמר בנושא מדעי החלל. אתם מוזמנים לתרום לוויקיפדיה ולהרחיב אותו.
ניב תשבי

ניב תשבי (נולד ב-1986) הוא אמן חזותי, מעצב ומאייר ישראלי, המתמחה באיור חדשני רב-ממדי. תשבי בוגר המסלול לאיור במחלקה לתקשורת חזותית בבצלאל אקדמיה לאמנות ועיצוב ירושלים (2008-2012). תשבי יוצר מיצבים פיסוליים, מעצב ומאייר ספרים (בין השאר אייר את הספר "שר הילדים" מאת לאה גולדברג), מעצב תפאורות ויוצר אמנות קיר. השתתף בפרויקטים של עיריית תל אביב-יפו לאמנות קיר במרחב הציבורי. ב-2018 זכה בפרס מוזיאון ישראל לאיור ספר ילדים על שם בן-יצחק (ציון לשבח). מועמד לפרס אדמונד דה רוטשילד לעיצוב 2024 בתחום התקשורת החזותית, בקטגוריית מעצב צעיר. תערוכת הקרנבל (2023–2024, מוזיאון הרצליה) היא מיצב פיסולי, הפרויקט הגדול ביותר שייצר תשבי מבחינת היקף העבודה ועומק תהליך היצירה. תשבי מכנה אותה "קרנבל של צחוק ופחד". תוכנה נע על התפר שבין קרנבל למצעד, ומבטא סוגים שונים של טשטוש גבולות, לדברי תשבי: ”הגבול בין ניצחון לתבוסה, בין טירוף לצחוק, בין צחוק לצעקה”. 2014 – משחקים במוזיאון העיצוב. מוזיאון העיצוב חולון. 2014 – ניב תשבי: איור עירוני. תערוכת יחיד. מגדל מאייר ברוטשילד. 2015 – Comfort Zone. גלריה בנימין, תל אביב. 2015 – החיים עצמם. בית האמנים תל אביב. 2017 – סנוז. תערוכת יחיד. מחסן 2, נמל יפו. 2016 – אות. איור, אובייקט. סטודיו NNN, תל אביב-יפו. 2016 – המקום הכי חם בגיהנום. בית רומנו (תל אביב). 2019 – איור זה כל הסיפור: זוכי פרס מוזיאון ישראל לאיור ספר ילדים. מוזיאון ישראל. 2019 – חממת מפעל הפיס לעיצוב, בצבע טרי, היריד לאמנות עכשווית, תל אביב. 2019 – רזוננס 2019 – שעת רחצה. שבוע האיור, סדנת בעלי המלאכה. 2023–2024 – ניב תשבי | הקרנבל. מוזיאון הרצליה. 2024 – המשתזפים. מוזיאון תל אביב לאמנות. מדיה וקבצים בנושא ניב תשבי בוויקישיתוף ניב תשבי, באתר פרס אדמונד דה רוטשילד לעיצוב ניב תשבי, באתר מרכז המידע לאמנות ישראלית, מוזיאון ישראל שר הילדים, באתר ספרית פועלים תיק עבודות ניב תשבי, באתר פורטפוליו ציורי קיר בחניונים העירוניים: הפרויקט של עיריית תל אביב-יפו, באתר רשויות הקירות המצוירם של נווה שאנן 2023, באתר עיריית תל אביב-יפו עודד בן יהודה, המאייר ניב תשבי: "אני לא פורץ גבול, פורצים את הגבולות שלי עם מה שקורה במדינה", באתר הארץ, 2 באוגוסט 2023 קובי ליברמן, קבלו את מעצבי העתיד, באתר ynet, 20 ביוני 2019 הדהוד והדדיות בתערוכה "רזוננס 2019 – שעת רחצה", באתר מגזין פורטפוליו, ‏15 בדצמבר 2019 ניב תשבי הקרנבל, באתר מוזיאון הרצליה ניב תשבי: משתזפים, באתר מוזיאון תל אביב
קטיל קני

קטיל קני (ברבים: קטלי קני. שיבוש נפוץ: קטלא קניא. בעברית: קוטל קנים) הוא כינוי תלמודי לאדם פשוט וחסר השכלה, שאין להתחשב בדעתו. הביטוי המלא הוא קטיל קני באגמא, כלומר אדם שעיסוקו הוא קצירת קנים באגם - עיסוק שאינו דורש חכמה. יכולות או ידע. הביטוי מגיע מהתלמוד, בו הוא נמצא בשני מופעים: בתלמוד בבלי, מסכת שבת, דף צ"ה, עמוד א', ”אמרו ליה, רבך קטיל קני באגמא” (אמרו לו: רבך היה קוטל קנים באגם). ובתלמוד בבלי, מסכת סנהדרין, דף ל"ג, עמוד א' ”אטו אנן קטלי קני באגמא אנן”(וכי אנו קוטלי קנים באגם הננו?!). רש"י במסכת שבת מבאר את האמירה: אינו אלא קוצץ קנים, שהרי אפילו לפרש משנה כראוי אינו יידע. ה"יד רמה" על סנהדרין מציין כי מדובר באנשים שאין בהם תועלת. האזכור שבמסכת סנהדרין דומה יותר לשימוש הרווח כיום, בו משתמשים בביטוי על דרך השלילה, לומר על אדם שאינו קוטל קנים כהצהרה כל כך שאין להקל ראש בו וביכולותיו. השימוש בשיבושו הארמי או בתרגומו העברי של הביטוי קיים עד היום בשיח ובתרבות. כך לדוגמא אצל ביאליק: "אשתו, ברוך השם, אף היא אינה קטלא קניא" ("סוחר"); "ואני – כלום סובר אדוני קוטל קנים אנכי" (איש הספון).
דופרה

האם התכוונתם ל... מפרץ דופרה – מפרץ באנטארקטיקה אישים: ג'ובאני דופרה – פסל איטלקי ז'ול לואי דופרה – צייר צרפתי דניאל דופרה – זמרת צרפתית ז'וליאן דופרה – צייר צרפתי מרסל דופרה – מוזיקאי צרפתי
זרח אילייב

זרח אילייב (באזרית: Zarah İliyev; נולד ב-8 בספטמבר 1966) הוא מיליארדר ואיש עסקים יהודי-אזרי, בעליה של רשת הנדל"ן קייבסקאיה פלושצ'אד (Kievskaya Ploshchad). הונו של ניסנוב מוערך בכ-3.3 מיליארד דולר והוא מדורג במקום ה-48 בין עשירי רוסיה, במקום ה-1027 בין האנשים העשירים ביותר בעולם ובמקום ה-132 בין היהודים העשירים בעולם על פי מגזין פורבס. אילייב נולד בשנת 1966 בכפר קירמיזי קסבה, אזרבייג'ן לבינשן אילייב שהיה סנדלר ובילדותו פתח עסק קטן לייצור כיסויי ראש במחוז גובה אשר בצפון אזרבייג'ן. בתחילת שנות ה-90 לאחר שסיים את לימודיו, עבר להתגורר במוסקבה. בשנת 1992, הקים יחד עם גוד ניסנוב את קבוצת קייבסקאיה פלושצ'אד (Kievskaya Ploshchad) העוסקת בפיתוח נדל"ן, מלונאות ומסעדנות. בשנת 2022, ממשלת אוקראינה הטילה עליו סנקציות בטענה שהוא מספק מקור הכנסה חשוב לממשלת רוסיה. בשנת 2023, נכלל אילייב ברשימת הסנקציות שהטילה ארצות הברית. אילייב נשוי, מתגורר במוסקבה ואב לשני ילדים. גוד ניסנוב אילהאם רחימוב מדיה וקבצים בנושא זרח אילייב בוויקישיתוף מרכז ראשון בעולם ל"יהודי הקווקז", ערוץ 7 הפטרונים גוד ניסנוב וגבריאל גרמן זכרייב בקרסניה סלבודה, באתר כל הזמן האוליגרכים מהקווקז נעצרו בשדה בשל חזותם, באתר מקור ראשון אזרבייג'ן: המיליארדרים היהודים באו לפגוש את הנשיא, באתר ביזנס נשיא אזרבייגא'ן: היהודים חיים בהרמוניה עם הלאומים האחרים במדינתו, באתר ביזנס היהודים הקווקזים הפכו לקהילה המובילה ביהדות רוסיה, באתר כיכר השבת Zarakh Iliev, Forbes (באנגלית) Зарах Илиев, Forbes.ru (ברוסית) Кавказский Иерусалим: как живет самая закрытая в Азербайджане община горских евреев, hromadske.ua, ‏2019-10-12 (ברוסית) Красная Слобода: малая родина азербайджанских миллионеров?, Ziarul de Gardă RUS, ‏2019-10-14 (באנגלית אמריקאית) Выяснились обстоятельства смерти отца миллиардера Года Нисанова, www.mk.ru, ‏2023-12-06 (ברוסית) Год Нисанов и Зарах Илиев создают музей горских евреев Год Азербайджана в России., Proekt Media
תעודת עיוור

תעודת עיוור היא תעודה הניתנת לאנשים עיוורים או לקויי ראייה לפי קרטריוני זכאות. בשנת 1969 בוצע ניסיון ראשון במדינת ישראל להנפקת תעודות עיוור ממשלתיות עבור 7,000 זכאים, מטעם משרד הסעד. תנאי הזכאות במדינת ישראל נקבעו לפי סטנדרטים בינלאומיים המשותפים למדינות רבות במערב אירופה וזאת לפי הגדרת "עיוורון לפי חוק" (Legally Blind). הזכאות לתעודה לפי הקרטריונים הבאים: היעדר ראייה מוחלט (NLP - no light perception). חדות ראייה שאינה עולה על 3/60 בעין הטובה יותר. (בארצות הברית 20/200). שדה ראייה שאינו עולה על 20 מעלות בעין הטובה יותר. בדיקה של רופא עיניים בקהילה היא התחנה הראשונה עבור המבקש לבדוק את זכאותו לתעודת עיוור. רופא העיניים ממלא טופס בקשה לתעודת עיוור ובו קרטריונים המופיעים בתקנה לפי תוצאות של בדיקת העיניים (חדות ראייה, שדות ראייה). העברת הטופס למחלקה לשירותים חברתיים/עמותת על"ה בצירוף תמונת פספורט וצילום תעודת זהות. לאחר מכן מתקיימת בדיקה על ידי רופא אמון שהוא רופא עיניים מומחה שקיבל הסמכה מיוחדת מהמדינה לאשר (או לשלול) זכאות לתעודת עיוור. בסוף התהליך אישור פרוצדורלי של הנהלת שירות ראייה, שמיעה וטכנולוגיה - רש"ט (לשעבר השירות לעיוור). לוקים בראייתם שהגישו בקשה להנפקת תעודת עיוור / לקוי ראיה וזכאותם לקבלת תעודה נדחתה, זכאים להגיש בקשה לעיון מחדש של הרשות. במדינת ישראל התעודה מעניקה למחזיקים בה שירותים וזכויות שונות בהן: פטור ממס הכנסה, הנחה בארנונה, שיקום מקצועי, נסיעה חופשית בתחבורה ציבורית, כניסה עם מלווה למקומות מסוימים ללא עלות ופטור מתור. ביטוח לאומי מעניק 100% נכות לבעלי תעודת עיוור. במדינת ישראל (נכון ל-2023) חיים כ-23,115 נושאי תעודת עיוור. התפלגות גיל הזכאים לתעודת עיוור: 7% ילדים 29% בוגרים 67-18 64% מבוגרים בגילאי 68 ומעלה. ⁨אורים לעיוורים⁩ | ⁨דבר⁩ | 19 נובמבר 1969 | אוסף העיתונות | הספרייה הלאומית, באתר www.nli.org.il הגדרת עיוור, באתר כל זכות The criteria for certification, RNIB (באנגלית) גם לאחר פעולות לתיקון הראייה. Legal blindness in America, www.aoa.org בקשה להנפקת תעודת עיוור / לקוי ראייה, באתר משרד הרווחה ניר ארדינסט, תהליך קביעת הזכאות לקבלת תעודת עיוור, באתר www.eyes.org.il הגשת בקשה לעיון מחדש בהחלטה על זכאות לתעודת עיוור / לקוי ראייה ולדמי ליווי, באתר משרד הרווחה הנחה בארנונה לעיוורים ולקויי ראייה, באתר כל זכות פטור מתור ניתן בפועל על ידי תעודת נכה שמצוין בה הזכות לפטור מתור וכניסה ללא עלות למלווה. לכל בעל תעודת עיוור יש באופן אוטומטי תעודת נכה עם זכויות אלו. תעודת עיוור / לקוי ראייה, באתר כל זכות תקנות הביטוח הלאומי (קביעת דרגת נכות), סעיף 52 (2,1) יום ההזדהות עם עיוורים ולקויי ראייה בישראל, באתר משרד הרווחה והביטחון החברתי, ‏27 בנובמבר 2023
טיפול לילי

טִיפּוּל לֵילִי היא סדרת טלוויזיה ישראלית מסוגת דרמה, שיצר ותסרט רענן כספי, שודרה ב-yes החל מ-30 ביוני 2024. הסדרה עוקבת אחרי טיפולים פסיכולוגיים בשעות הלילה שעורך למטופליו פסיכולוג קליני ערבי ישראלי בשם לוּאַי מנסור (לעיתים נהגה בסדרה לוּאִי, מגולם על ידי יוסף סוויד). במקביל עוקבת הסדרה אחרי סיפור חייו של לואי ושל משפחתו. הסדרה עוסקת בזמן הווה, עם פלאשבקים לעבר של לואי ושל מטופליו, כאשר לואי מלווה כביכול את מטופליו באירועים שבהם הם נזכרים. לואי מנסור מנסה למצוא את דרכו המקצועית והמשפחתית לאחר שאשתו היהודייה, שירן (רננה רז), שמה קץ לחייה. ילדיו של לואי אמיר 'מירו' (נער מתבגר, מגולם על ידי שון עיסא) ונור (בת 9, מגולמת על ידי אריאלי כץ) מתמודדים עם קשיים על רקע האובדן. לאור המורכבות בשילוב התפקוד המקצועי והמשפחתי, לואי מחליט לעבור לקבלת מטופלים בשעות הלילה. אחותו ההריונית של לואי, מירה (לוסי איוב), מגיעה לגור איתו כדי לסייע לו. זאת על רקע משבר זוגי שלה עם בן זוגה, כארים (פיראס נסאר), ופרידה ממנו. הסדרה מלווה את טיפוליהם של מספר מטופלים: יסמין (שירה האס), גיימרית 'חנונית-מחשבים' שכמעט לא יוצאת מביתה. מקיימת קשר קרוב עם חבר מחו"ל בלי שראתה אפילו את תמונתו. יעקב סימן-טוב (יעקב זאדה-דניאל), חרדי בדיכאון שניסה לשים קץ לחייו בעקבות משבר זוגי. אפי (תומר יוסף), בתסבוכת אישית וזוגית סביב מעורבותו בעולם הפשע. נועם (ירון ברובינסקי), מנהל מחלקת טיפול נמרץ, צריך אישור מפסיכולוג כדי לחזור לעבודתו לאחר אירוע במחלקה שלו. במהלך הסדרה לואי פוגש בשעות לפנות בוקר בנוגה (דאנה איבגי), אחראית על מאפייה בסופרמרקט הסמוך, ונוצר ביניהם קשר. במקביל, לואי משכיר את הקליניקה שלו בשעות היום למטפלת בתנועה (לנה פרייפלד). בהמשך העונה היא מעבירה מפגשים טיפוליים ללואי ומתחילה לטפל בבנו. אובדנות – הסדרה עוסקת בנסיבות ההתאבדות של שירן. לואי נע בין האשמה עצמית שלא דאג לה כראוי, ובין האשמת הפסיכולוג שלה (עודד פהר) שלא השכיל למנוע את ההתאבדות. במקביל עוסק לואי במאמץ למנוע את הניסיון האובדני הבא של מטופלו יעקב סימן-טוב. ערביי ישראל – בסדרה מוצגים קשיים שעמם מתמודדים ערביים ישראלים ומשפחות מעורבות. לואי ומירה מדברים ביניהם בערבית ליד הילדים. לואי רוכב על אופניו כדי לחלץ את בנו שהיה בסביבת פיגוע, ונרדף על ידי שוטרים שחושדים בו שהוא קשר לפיגוע. אפי מדבר ליד לואי בערבית מתוך הנחה שלואי לא מבין את השפה. הסדרה בולטת בדמיונה לסדרה הישראלית "בטיפול" ששודרה בין השנים 2005–2008. אתר האינטרנט הרשמי של טיפול לילי "טיפול לילי", במסד הנתונים הקולנועיים IMDb (באנגלית) "טיפול לילי", במיזם "אישים" לתיעוד היצירה הישראלית איתי זיו, ההשוואה ל"בטיפול" במקום, אבל "טיפול לילי" מעולה בזכות עצמה, באתר הארץ, 1 ביולי 2024 ליאת אלמיו, ‏"טיפול לילי": כדור הרגעה הכרחי במציאות הישראלית, באתר גלובס, 13 ביולי 2024 רותה קופפר, "טיפול לילי": סדרה שמותחת את גבולות הז'אנר, באתר כלכליסט, 2 ביולי 2024 רועי אבן, ‏"טיפול לילי" היא ריצת מרתון שכדאי להתמיד בה, באתר ‏מאקו‏, 30 ביוני 2024 עינב שיף, אומנם יש ב"טיפול לילי" הרבה קושי וסבל, אבל גם יש בה אופטימיות ששכחנו מקיומה, באתר ynet, 1 ביולי 2024 גיל משעלי, ‏גאווה ישראלית: שירה האס כובשת את הפסטיבל היוקרתי, באתר ‏מאקו‏, 18 ביוני 2024 ליאת אלמיו, ‏"טיפול לילי": כדור הרגעה הכרחי במציאות הישראלית, באתר גלובס, 13 ביולי 2024 רותי זוארץ, ‏הראשונה מאז פרוץ המלחמה: הסדרה של יס מועמדת לפרס יוקרתי, באתר מעריב אונליין, 7 במאי 2024 גיל משעלי, ‏גאווה ישראלית: שירה האס כובשת את הפסטיבל היוקרתי, באתר ‏מאקו‏, 18 ביוני 2024